ddrg/super_eurlex huggingface dataset:
Euroopa Liidu Teataja L 127 , 19/05/1994 Lk 0001 - 0001

Soomekeelne eriväljaanne: Peatükk 5 Köide 6 Lk 0129

Rootsikeelne eriväljaanne: Peatükk 5 Köide 6 Lk 0129



Nõukogu määrus (EÜ) nr 1131/94, 16. mai 1994, millega muudetakse määrust (EMÜ) nr 337/75 Euroopa Kutseõppe Arenduskeskuse loomise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: riigipeade ja valitsusjuhtide tasandil toimunud liikmesriikide valitsuste esindajate kohtumisel, kus 29. oktoobril 1993 võeti vastu otsus Euroopa ühenduste teatavate institutsioonide ja talituste ning Europoli asukoha kohta, [4] võeti ühisel kokkuleppel vastu avaldus Euroopa Kutseõppe Arenduskeskuse asukoha kohta; nõukogu 10. veebruari 1975. aasta määrust (EMÜ) nr 337/75 Euroopa Kutseõppe Arenduskeskuse loomise kohta [5] tuleks muuta keskuse asukoha osas; keskuse personali käsitleva ettepanekuga seotud asjaoludega tuleks tegeleda hiljem; käesolev määrus ei mõjuta keskuse personali seisundit, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 337/75 artikli 1 kolmas lõik asendatakse järgmisega: "Keskus on mittetulunduslik asutus. Selle asukoht on Thessaloníkis." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse alates 1. septembrist 1994. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. mai 1994 Nõukogu nimel eesistuja Th. Pangalos [1] EÜT C 74, 12.3.1994, lk 12. [2] EÜT C 128, 9.5.1994. [3] 27. aprillil 1994. aastal esitatud arvamus (Euroopa Ühenduste Teatajas seni veel avaldamata). [4] EÜT C 323, 30.11.1993, lk 1. [5] EÜT L 39, 13.2.1975, lk 1. Määrust on viimati muudetud määrusega (EMÜ) nr 1946/93 (EÜT L 181, 23.7.1993, lk 11). --------------------------------------------------
Euroopa Liidu Teataja L 138 , 02/06/1994 Lk 0007 - 0008

Soomekeelne eriväljaanne: Peatükk 3 Köide 57 Lk 0218

Rootsikeelne eriväljaanne: Peatükk 3 Köide 57 Lk 0218



Komisjoni määrus (EÜ) nr 1267/94, 1. juuni 1994, millega kohaldatakse teatavate piiritusjookide vastastikuse tunnustamise kokkuleppeid Euroopa Liidu ja kolmandate riikide vahel EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. mai 1989. aasta määrust (EMÜ) nr 1576/89, millega on kehtestatud piiritusjookide määratlemise, kirjeldamise ja esitlemise üldeeskirjad, [1] muudetud määrusega (EMÜ) nr 3280/92, [2] eriti selle artikli 11 lõiget 1, ning arvestades, et: Euroopa Liit on Ameerika Ühendriikidega kirjade vahetuse teel sõlminud teatavate piiritusjookide vastastikuse tunnustamise ja kaitse kokkuleppe; sellega nähakse ette kokkuleppes sätestatud kohustuste täitmiseks vajalike haldusmeetmete ja määruste kohaldamine teatava aja jooksul; asjaomastele toodetele ettenähtud kontrolli ja kaitset puudutavate tagatiste esitamiseks tuleks kehtestada Euroopa Liidu sõlmitud kokkulepetega hõlmatud toodete loetelu; käesolevas määruses ettenähtud meetmed on kooskõlas piiritusjookide rakenduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Käesoleva määruse lisas esitatud kolmandatest riikidest pärit tootenimetusi võib kasutada ainult toodete puhul, mis on valmistatud kooskõlas asjaomaste kolmandate riikide õigusaktidega. 2. Lõikes 1 osutatud toodete suhtes kohaldatakse määruse (EMÜ) nr 1576/89 artiklis 10 osutatud piiritusjookide kaitse- ja kontrollimeetmeid vastavalt kolmandaid riike puudutavates kokkulepetes sätestatud tingimustele. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. juuni 1994 Komisjoni nimel komisjoni liige René Steichen [1] EÜT L 160, 12.6.1989, lk 1. [2] EÜT L 327, 13.11.1992, lk 3. -------------------------------------------------- LISA Tootenimetus | Päritolumaa | Tennessee Whisky / Tennessee Whiskey | Ameerika Ühendriigid | Bourbon Whisky / Bourbon Whiskey / Bourbon Bourbon Whiskey tähistusena | Ameerika Ühendriigid | --------------------------------------------------
Euroopa Liidu Teataja L 176 , 09/07/1994 Lk 0001 - 0001

Soomekeelne eriväljaanne: Peatükk 3 Köide 59 Lk 0010

Rootsikeelne eriväljaanne: Peatükk 3 Köide 59 Lk 0010



Komisjoni määrus (EÜ) nr 1662/94, 8. juuli 1994, millega muudetakse määrust (EMÜ) nr 1859/93 impordilitsentside süsteemi kohaldamise kohta kolmandatest riikidest imporditava küüslaugu suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, [1] viimati muudetud määrusega (EÜ) nr 3669/93, [2] eriti selle artiklit 22b, ning arvestades, et: komisjoni määruse (EMÜ) nr 1859/93 [3] artikli 3 lõike 2 alusel tuleb impordilitsentsid välja anda kolme tööpäeva jooksul pärast taotluse esitamise päeva; see tähtaeg ei ole süsteemi tõhusaks haldamiseks piisav ning seda tuleks seetõttu pikendada viiele päevale; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1859/93 artikli 3 lõike 2 esimene lõik asendatakse järgmisega: "Impordilitsentsid antakse välja viiendal tööpäeval pärast taotluse esitamist, kui nimetatud aja jooksul ei võeta meetmeid." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust ei kohaldata enne selle jõustumise kuupäeva esitatud taotluste suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. juuli 1994 Komisjoni nimel komisjoni liige René Steichen [1] EÜT L 118, 20.5.1972, lk 1. [2] EÜT L 338, 31.12.1993, lk 26. [3] EÜT L 170, 13.7.1993, lk 10. --------------------------------------------------
Official Journal L 191 , 27/07/1994 P. 0014 - 0015

Finnish special edition: Chapter 3 Volume 59 P. 0162

Swedish special edition: Chapter 3 Volume 59 P. 0162



KOMISJONI MÄÄRUS (EMÜ) nr 1833/94, 26. juuli 1994, millega muudetakse määrust (EMÜ) nr 3130/78, millega määratakse kindlaks oliiviõli sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EÜ) nr 3179/93,2 eriti selle artikli 12 lõiget 4, võttes arvesse nõukogu 23. novembri 1978. aasta määrust (EMÜ) nr 2754/78 sekkumise kohta oliiviõlisektoris,3 muudetud määrusega (EMÜ) nr 2203/90,4 ning arvestades, et: määrusega (EMÜ) nr 2754/78 sätestatakse oliiviõli sekkumiskeskuste kindlaksmääramisel kohaldatavad kriteeriumid; kooskõlas nimetatud kriteeriumidega ja sekkumise tõhusamaks läbiviimiseks Kreekas, tuleks sekkumiskeskuste jaotumust Kreekas muuta; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni määruse (EMÜ) nr 3130/785 lisas pealkirja "Kreeka" all olevad oliiviõli sekkumiskeskused asendatakse käesoleva määruse lisas olevate sekkumiskeskustega. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse alates 1. juulist 1994. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuli 1994 Komisjoni nimel komisjoni liige René STEICHEN 1 EÜT 172, 30.9.1966, lk 3025/66. 2 EÜT L 285, 20.11.1993, lk 9. 3 EÜT L 331, 28.11.1978, lk 13. 4 EÜT L 201, 31.7.1990, lk 5. 5 EÜT L 370, 30.12.1978, lk 58. LISA "KREEKA : , , , : , , : , , , , , , : , : : : : : , : : : : , : : , : , : : , : , : , : , , , : , : : , : : : : , , : , : : : "
Official Journal L 194 , 29/07/1994 P. 0032 - 0032

Finnish special edition: Chapter 3 Volume 59 P. 0203

Swedish special edition: Chapter 3 Volume 59 P. 0203



KOMISJONI MÄÄRUS (EÜ) nr 1908/94, 27. juuli 1994, millega muudetakse määrust (EMÜ) nr 2048/90, millega kehtestatakse puuvilla väiketootjate abisüsteemi kohaldamise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. aprilli 1990. aasta määrust (EMÜ) nr 1152/90, millega seatakse sisse abisüsteem puuvilla väiketootjatele,1 muudetud määrusega (EMÜ) nr 2054/92,2 eriti selle artikli 7 lõiget 1, ning arvestades, et: komisjoni 18. juuli 1990. aasta määruse (EMÜ) nr 2048/903 (viimati muudetud määrusega (EMÜ) nr 3023/934) artikli 2 lõikes 1 sätestatakse abi andmiseks teatavad tingimused, et tagada süsteemi nõuetekohane toimimine; on ilmnenud, et taotletud eesmärgist, nimelt abi andmine puuvillatootjatele, kes kasvatavad puuvilla alla 2,5 hektari suurusel alal, on teatavatel juhtudel mööda hiilitud, jaotades kõnealust maksimumpinda ületavad alad näiliselt, et võimaldada ebaehtsatel väiketootjatel esitada abitaotlusi tegelike tootjate kasuks; selle soovimatu suundumuse vältimiseks tuleks sätestada abi andmine üksnes väiketootjatele, kes toodavad puuvilla üksnes enda kulul, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2048/90 muudetakse järgmiselt. 1. Artikli 2 lõikele 1 lisatakse punkt c: "c) millel taotleja on kasvatanud kõnealust kultuuri omal kulul ja millel punktis a osutatud toimingud on teinud taotleja või on need toimingud tehtud tema vastutusel." 2. Artikli 3 lõikele 4 lisatakse järgmine taane: "- deklaratsioon selle kohta, et ala on harinud taotleja omal kulul." 3. Artiklile 3 lisatakse lõige 5: "5. liikmesriigi taotlusel esitavad taotlejad liikmesriike rahuldaval viisil tõendi, et artikli 2 lõike 1 punktis c sätestatud tingimused on täidetud." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1994/95. turustusaastast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1994 Komisjoni nimel komisjoni liige René STEICHEN 1 EÜT L 116, 8.5.1990, lk 1. 3 EÜT L 215, 30.7.1992, lk 13. 3 EÜT L 187, 19.7.1990, lk 29. 4 EÜT L 270, 30.10.1993, lk 65.
Euroopa Liidu Teataja L 197 , 30/07/1994 Lk 0001 - 0002

Soomekeelne eriväljaanne: Peatükk 13 Köide 26 Lk 0196

Rootsikeelne eriväljaanne: Peatükk 13 Köide 26 Lk 0196



Nõukogu määrus (EÜ) nr 1866/94, 27. juuli 1994, millega muudetakse määrust (EMÜ) nr 1766/92 teraviljaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 42 ja 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu määrusega (EMÜ) nr 1766/92 [4] nähakse kartulitärklise tootmiseks mõeldud kartuli kasvatajatele ette kompenseerivate maksete süsteem; tärklisetootmise kontrollimiseks tuleks selliste kompenseerivate maksete tegemise tingimuseks seada külvieelse lepingu esitamine; määruses (EMÜ) nr 1766/92 nähakse ette ka meetmete kohandamine vastavalt maailmaturu olukorrale seoses eelnevalt kinnitatud maksete ja toetustega; selliste meetmete haldamise hõlbustamiseks ning tõhusa haldamise huvides tuleks muuta paindlikumaks sätteid, mis reguleerivad kõnealustest meetmetest tulenevate lisatasude ja korrigeerivate summade kinnitamist; lisaks sellele viidi linnased määruse (EMÜ) nr 1766/92 vastuvõtmisel üle artikli 1 lõike 1 punktis d osutatud tooterühmast kõnealuse lõike punktis c osutatud tooterühma; sellest tulenevalt tuleks eespool nimetatud määruse A lisa muuta; ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1766/92 muudetakse järgmiselt. 1. Artikli 8 lõikele 2 lisatakse järgmine lõik: "Ilma et see piiraks esimese lõigu sätete kohaldamist, makstakse kompenseerivaid makseid üksnes kartulikasvataja ja tärklisetootja vahelise lepinguga hõlmatud kartulikoguse eest." 2. Artikli 12 lõikes 2 asendatakse viimane lause järgmisega: "Sellisel juhul lisatakse maksule lisatasu." 3. Artikli 13 lõike 4 teine lõik asendatakse järgmisega: "Võib kinnitada korrigeeriva summa. Seda kohaldatakse eelnevalt kinnitatud eksporditoetuste suhtes. Korrigeeriv summa määratakse kindlaks artiklis 23 sätestatud korras. Vajaduse korral võib komisjon korrigeerivaid summasid siiski muuta." 4. A lisast kustutatakse CN-kood 1107 (linnased, heledad või tumedad). Artikkel 2 Käesolev määrus jõustub 1. augustil 1994. Käesolevat määrust kohaldatakse alates 1. augustist 1994. Käesoleva määruse artikli 1 punkti 4 kohaldatakse siiski alates 1. juulist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1994 Nõukogu nimel eesistuja Th. Waigel [1] EÜT C 83, 19.3.1994, lk 1. [2] EÜT C 128, 9.5.1994. [3] EÜT C 148, 30.5.1994, lk 49. [4] EÜT L 181, 1.7.1992, lk 21. Määrust on muudetud komisjoni määrusega (EMÜ) nr 2193/93 (EÜT L 196, 5.8.1993, lk 22). --------------------------------------------------
Euroopa Liidu Teataja L 255 , 01/10/1994 Lk 0104 - 0105

Soomekeelne eriväljaanne: Peatükk 2 Köide 13 Lk 0041

Rootsikeelne eriväljaanne: Peatükk 2 Köide 13 Lk 0041



Komisjoni määrus (EÜ) nr 2389/94, 30. september 1994, millega muudetakse määrust (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1994. aasta määrust (EÜ) nr 774/94 kvaliteetse veiseliha, samuti sealiha, kodulinnuliha, nisu ja meslini ning kliide, peprede ja muude töötlusjääkide suhtes teatavate ühenduse tariifikvootide avamise ja haldamise kohta, [1] eriti selle artiklit 7, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [2] viimati muudetud komisjoni määrusega (EMÜ) nr 1574/93, [3] eriti selle artiklit 15, ning arvestades, et: komisjoni määruses (EÜ) nr 1431/94 [4] sätestatakse määrusega (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris; spekulatsioonide vältimiseks tuleb süsteemile juurdepääsu tingimusi kohandada; saadud kogemuste põhjal tuleb litsentsisertifikaatide esitamise tähtaega tuua ühe kuu võrra ettepoole, et kvooti oleks võimalik kasutada iga ajavahemiku algusest alates ja mitte iga ajavahemiku esimese kuu lõpust alates, nagu praegu; vastavalt määrusele (EÜ) nr 1431/94 imporditud toodete päritolu peab olema teada; neid sätteid tuleks rakendada võimalikult kiiresti, ehkki mõnda meedet ei ole võimalik viivitamata kohaldada; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1431/94 muudetakse järgmiselt. 1. Artikli 3 punkt a asendatakse järgmisega: "a) Impordilitsentsi taotleja peab olema füüsiline või juriidiline isik, kes suudab taotluse esitamise ajal liikmesriigi pädevale asutusele tõendada, et ta on kahel litsentsitaotluse esitamisele eelnenud kalendriaastal importinud või eksportinud vähemalt 25 tonni (toote mass) CN-koodide 0207, 160231 või 160239 alla kuuluvaid tooteid. Jaemüüjad ja toitlustusettevõtjad, kes lõpptarbijale tooteid müüvad, on selle süsteemi kasutajate hulgast välja arvatud." 2. Artikli 4 lõike 1 esimene lõik asendatakse järgmisega: "1. Litsentsitaotlusi võib esitada üksnes igale artiklis 2 täpsustatud ajavahemikule eelneva kuu esimese 10 päeva jooksul." 3. Määruse (EÜ) nr 1431/94 III lisa asendatakse käesoleva määruse lisaga. Artikkel 2 Käesolev määrus jõustub 1. oktoobril 1994. Artikli 1 lõiget 2 kohaldatakse siiski alates 1. märtsist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. september 1994 Komisjoni nimel komisjoni liige René Steichen [1] EÜT L 91, 8.4.1994, lk 1. [2] EÜT L 282, 1.11.1975, lk 77. [3] EÜT L 152, 24.6.1993, lk 1. [4] EÜT L 156, 23.6.1994, lk 9. -------------------------------------------------- LISA " III LISA Määruse (EÜ) nr 1431/94 kohaldamine +++++ TIFF +++++ " --------------------------------------------------
Komisjoni määrus (EÜ) nr 3057/94,

14. detsember 1994,

teatavate kaupade klassifitseerimise kohta TARIC-koodide alla

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1737/94, [2] eriti selle artikli 9 lõike 1 punkti a esimest taanet,

ning arvestades, et:

Euroopa ühenduste integreeritud tariifi (TARIC) ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud TARIC- koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõikele 6 kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta TARIC-koodide alla, mis ei vasta käesoleva määruse sätetele;

tolliseadustiku komitee tariifi- ja statistikanomenklatuuri osakond pole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse vastavate nimetatud tabeli 2. veerus näidatud TARIC-koodide alla.

Artikkel 2

Liikmesriikide tolli poolt väljastatud siduvale tariifiinformatsioonile, mis ei vasta käesoleva määrusega sätestatud eeskirjadele, võib määruse (EMÜ) nr 2913/92 artikli 12 lõike 6 sätete alusel jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 14. detsember 1994

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 182, 16.7.1994, lk 9.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (TARIC-kood) | Põhjendus |

1 | 2 | 3 |

Külmutatud mustad sõstrad ilma suhkru- või muu magusainelisandita, lahtiste vartega kuni 20 % marjade kogusest. | 08112039*90 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning TARIC-koodi 08112039*90 sõnastusega. |

--------------------------------------------------
Euroopa Liidu Teataja L 335 , 23/12/1994 Lk 0006 - 0006

Soomekeelne eriväljaanne: Peatükk 1 Köide 3 Lk 0226

Rootsikeelne eriväljaanne: Peatükk 1 Köide 3 Lk 0226



Nõukogu määrus (ESTÜ, EÜ, Euratom) nr 3163/94, 19. detsember 1994, millega muudetakse määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14 EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, eriti selle artikli 28 esimest lõiku, võttes arvesse Euroopa ühenduste privileegide ja immuniteetide protokolli, eriti selle artiklit 16, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse Euroopa Kontrollikoja arvamust, [3] võttes arvesse Euroopa Kohtu arvamust [4] ning arvestades, et: nõukogu 25. märtsi 1969. aasta määruse (Euratom, ESTÜ, EMÜ) nr 549/69 (millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14) [5] kohaldamisala on otstarbekas laiendada Euroopa Investeerimisfondile tagamaks, et Euroopa Investeerimisfondi organite liikmed ja fondi töötajad saaksid vastavalt oma tööülesannetele, vastutusele ja olukorrale kasutada samasuguseid privileege, immuniteete ja soodustusi, ON VASTU VÕTNUD KÄESOLEVA MÄÄRUSE: Artikkel 1 "Artikkel 4b Protokolli artikliga 12, artikli 13 teise lõiguga ja artikliga 14 ettenähtud privileege ja immuniteete kohaldatakse käesoleva määruse artiklites 1, 2 ja 3 sätestatuga samasugustel tingimustel ja samasuguses ulatuses järgmiste isikute suhtes: - Euroopa Investeerimisfondi organite liikmed, kui nad tegelevad oma tööülesannete täitmisega, - Euroopa Investeerimisfondi töötajad, - Euroopa Investeerimisfondi makstavat invaliidsus-, vanadus- või toitjakaotuspensioni saavad isikud." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1994 Nõukogu nimel eesistuja K. Kinkel [1] EÜT C 162, 14.6.1994, lk 9. [2] EÜT C 323, 21.11.1994. [3] EÜT C 291, 19.10.1994, lk 19. [4] Arvamus on esitatud 7. oktoobril 1994 (Euroopa Ühenduste Teatajas seni avaldamata). [5] EÜT L 74, 27.3.1969, lk 1. Määrust on viimati muudetud määrusega (Euratom, ESTÜ, EÜ) nr 3607/93 (EÜT L 332, 31.12.1993, lk 11). --------------------------------------------------
Euroopa Liidu Teataja L 335 , 23/12/1994 Lk 0005 - 0005

Soomekeelne eriväljaanne: Peatükk 1 Köide 3 Lk 0225

Rootsikeelne eriväljaanne: Peatükk 1 Köide 3 Lk 0225



Nõukogu määrus (ESTÜ, EÜ, Euratom) nr 3162/94, 19. detsember 1994, millega muudetakse määrust (EMÜ, Euratom, ESTÜ) nr 260/68, millega on kehtestatud Euroopa ühendustele makstavate maksude kohaldamise tingimused ja kord EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, eriti selle artikli 28 esimest lõiku, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: Euroopa ühendustele makstavate maksude kohaldamist määrusega (EMÜ, Euratom, ESTÜ) nr 260/68 [3] ettenähtud tingimustel ja korras on otstarbekas laiendada Euroopa Investeerimisfondi organite liikmete ja kõnealuse fondi personali palkade, töötasude ja muude rahaliste tasude suhtes, ON VASTU VÕTNUD KÄESOLEVA MÄÄRUSE: Artikkel 1 "Artikkel 12b Käesolevat määrust kohaldatakse Euroopa Investeerimisfondi organite liikmete ja personali suhtes ning nende pensionisaajate suhtes, kellele fond maksab pensioni, kui need isikud kuuluvad kategooriatesse, mis nõukogu määrab kindlaks privileegide ja immuniteetide protokolli artikli 16 esimese lõike kohaselt, kui kõne all on fondi makstavad palgad, töötasud ja muud rahalised tasud, invaliidsuspensionid, vanaduspensionid ja toitjakaotuspensionid." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1994 Nõukogu nimel eesistuja K. Kinkel [1] EÜT C 162, 14.6.1994, lk 8. [2] EÜT C 323, 21.11.1994. [3] EÜT L 56, 4.3.1968, lk 8. Määrust on viimati muudetud määrusega (Euratom, ESTÜ, EÜ) nr 3606/93 (EÜT L 332, 31.12.1993, lk 10). --------------------------------------------------